سريعا. الكتاب فيه أجزاء مهمة بتتكلم على الصلات والروابط بين المؤسسة العسكرية في أمريكا والشركات الخاصة او ما يسمى ب المجمع الصناعي العسكري ووسائل الاتصالات. الكتاب فيه أجزاء مملة جدا، في الغالب الكتاب مش حيبقى مهم أوي غير للإعلاميين أو المهتمين بالإعلام عموما. طريف إنك تقرأ في كتاب سبيعناتي عن الكمبيوتر متهيألي في مصر مكناش سمعنا عليه حتى وكان أحدث حاجة وصلتلنا هي ماكينات التصوير ، وإن لسة مفيش حاجة تربط بين الأجهزة اسمها إنترنت. في أجزاء مهمة عن سير وسائل الإعلام حسب رغبات المؤسسات الحاكمة وإزاي بيتعاملوا مع أحداث زي الاضرابات أو الاضطرابات، واتكلم شوية عن حالة الإعلام بعد مقتل مارتن لوثر كينج، الحاجات دي فيها شبه كبير من حال الإعلام في مصر في الفترة الحالية وإزاي وسائل الإعلام كلها ممكن تتجاهل حدث ما كأنه مش بيحصل زي مثلا مظاهرات عبد المنعم رياض اللي أعقبت براءة مبارك ورجاله، وكمان ملكية الشركات الكبيرة لوسائل الإعلام. ملحوظة أخيرة: أنا خللت في الكتاب ده أكتر من اللازم
reviews (hotels, books, movies, products and a few airlines)